CELEX: 62011TN0076
Language: el
Date: 2011-02-02 00:00:00
Title: Υπόθεση T-76/11: Προσφυγή της 2ας Φεβρουαρίου 2011 — Ισπανία κατά Επιτροπής

19.3.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 89/27
            
         Προσφυγή της 2ας Φεβρουαρίου 2011 — Ισπανία κατά Επιτροπής
   (Υπόθεση T-76/11)
   2011/C 89/52
   Γλώσσα διαδικασίας: η ισπανική
   
      Διάδικοι
   
   
      Προσφεύγον: Βασίλειο της Ισπανίας (εκπρόσωπος: N. Díaz Abad)
   
      Καθής: Ευρωπαϊκή Επιτροπή
   
      Αιτήματα του προσφεύγοντος
   
   Το προσφεύγον ζητεί από το Γενικό Δικαστήριο:
   
               —
            
            
               να ακυρώσει τον κανονισμό (ΕΕ) 1004/2010 της Επιτροπής, της 8ης Νοεμβρίου 2010, για τη μείωση ορισμένων αλιευτικών ποσοστώσεων όσον αφορά το 2010 λόγω της υπεραλίευσης που διαπιστώθηκε κατά το προηγούμενο έτος (ΕΕ L 291, σ. 31), και
            
         
               —
            
            
               να καταδικάσει την καθής στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής του, το προσφεύγον προβάλλει τέσσερις λόγους:
   
               1)
            
            
               Ο πρώτος λόγος αντλείται από εσφαλμένη επιλογή νομικής βάσεως, δεδομένου ότι η νομική βάση της προσβαλλόμενης πράξεως είναι το άρθρο 105 του κανονισμού 1224/2009 του Συμβουλίου, της 20ής Νοεμβρίου 2009 (1), που τέθηκε σε ισχύ την 1η Ιανουαρίου 2010, ενώ οι παραβάσεις στις οποίες εφαρμόζονται οι επίμαχες κυρώσεις διεπράχθησαν κατά το έτος 2009.
            
         
               2)
            
            
               Ο δεύτερος λόγος αντλείται από παραβίαση των αρχών της νομιμότητας και της ασφάλειας δικαίου, δεδομένου ότι εν προκειμένω εφαρμόζεται κανονιστική ρύθμιση περί επιβολής κυρώσεων η οποία δεν βρισκόταν σε ισχύ κατά τον χρόνο διαπράξεως των παραβάσεων.
            
         
               3)
            
            
               Ο τρίτος λόγος αντλείται από παραβίαση της αρχής της μη αναδρομικότητας των διατάξεων που προβλέπουν δυσμενέστερες κυρώσεις, στο μέτρο που εφαρμόζεται δυσμενέστερη κανονιστική ρύθμιση σε παραβάσεις διαπραχθείσες το 2009.
            
         
               4)
            
            
               Ο τέταρτος λόγος στηρίζεται στον ισχυρισμό ότι δεν μπορεί να απόκειται στην Επιτροπή να καθορίζει το εφαρμοστέο δίκαιο αναλόγως της χρονικής στιγμής κατά την οποία το θεσμικό εαυτό όργανο επιλέγει να κινήσει τη διαδικασία εξετάσεως μιας συμπεριφοράς.
            
         
      (1)  Κανονισμός (ΕΕ) 1224/2009 του Συμβουλίου, της 20ής Νοεμβρίου 2009, περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής, τροποποιήσεως των κανονισμών (ΕΚ) 847/96, (ΕΚ) 2371/2002, (ΕΚ) 811/2004, (ΕΚ) 768/2005, (ΕΚ) 2115/2005, (ΕΚ) 2166/2005, (ΕΚ) 388/2006, (ΕΚ) 509/2007, (ΕΚ) 676/2007, (ΕΚ) 1098/2007, (ΕΚ) 1300/2008, (ΕΚ) 1342/2008 και καταργήσεως των κανονισμών (ΕΟΚ) 2847/93, (ΕΚ) 1627/94 και (ΕΚ) 1966/2006 (ΕΕ L 343, σ. 1).